Il-Gvern ta' Barbados ħabbar l-intenzjoni tiegħu li jneħħi lir-reġina minn Kap tal-Istat u l-pajjiż isir Repubblika mis-sena li ġejja. Il-Gvern ta' Barbados qal li jrid ikollu sovranità sħiħa sa qabel mal-pajjiż jagħlaq 55 sena indipendenti mir-Renju Unit f'Novembru tas-sena d-dieħla. Il-Gvernatur ġenerali ta' Barbados Sandra Mason qalet li wasal iż-żmien li nħallu l-passat kolonjali warajna. Hija tenniet li l-poplu ta' Barbados jixraqlu Kap tal-Istat li ġej mill-istess pajjiż.